гаври за Младежи
Един младеж карал колело по черен път покрай голямо езеро. На брега забелязал старец с въдица и се провикнал:
- Какво става, дядо? Риба ли ловим?
Оня направил многозначителна физиономия. В смисъл:
"Тихо, че плашиш рибата!"
Велосипедистът, обаче не се усетил и повторил високо:
- Какво става, дядо? Риба ли ловим?
Въдичарят не обелил и дума, само хвърлил ядосан поглед.
Младежът се изцепил за трети път:
- Какво става, дядо? Риба ли ловим?
Тъй като пак не получил отговор, той завъртял педалите и си продължил пътя. След като доста се отдалечил, чул зад гърба си, че някой го вика.
Обърнал се и видял в далечината, че старецът му маха с ръка. Нашият герой се вкиснал:
- Еееей, в тая адска жега - сега пък трябва да се връщам обратно! Ама, кой знае? Може оня да ме вика за нещо важно!
И с много пуфтене и потене потеглил в обратна посока. А когато стигнал старото място, той попитал:
- Някакъв проблем ли има? Всичко наред ли е?
Тогава, рибарят се захилил:
- Какво става, момче? Колело ли караме?